کیملیگیمیز و دیلیمیز، یالنیز و یالنیز «تورک» و «تورکجه» آدلانمالیژوئیه 6, 2007 در 12:59 ب.ظ. | نوشته شده در میللی شوعور, آنا دیلی, آزربایجان | ۱ دیدگاه
قوندارما آدلار
ایراندا و دونیادا، تورک دیلی و تورک میللتینین ساییسیز دوشمانلاری واردیر. دیل، تاریخ و کیملیک حاقدا باشقا میللتلرله چوخ دانیشارام. بونلارین بعضیسینین ظننیجه، تورک دیلی/میللتی اونلارین یئرلرینی دارالدیر! اونا گؤره ده، دیلیمیزی و کیملیگیمیزی دانماق و محو ائتمک اوچون، چئشیدلی حربهلر قوللانیرلار. اؤرنک اولاراق، قوندارما/اویدورما آدلارلا میللتیمیزی مانقورتلاشدیرماق، مورالینی پوزماق و یوخ ائتمک ایستهییرلر. اؤرنک: آذری، آذریجه، آذربایجانجا و…
اونوتمایین! دیلیمیز و میللتیمیزین آدی هر زامان «تورک» و «تورکجه» اولموشدور، اولاجاقدیر. اینانمیرسیز آنانیزدان سوروشون! آذری، آذریجه، آذربایجانجا و بنزری سؤزلری ایشلتمک، تاریخی خطادیر. بو ترکیبری ایشلتمهیین. گؤزل «تورک» و «تورکجه» سؤزلری وارکن، بو قوندارما سؤزلره گرک یوخ…
قوندارما «آذربایجانجا» سؤزو هاردا یاراندی؟ -قوزئی آذربایجاندا!
قوزئی آذربایجاندا میللتیمیزین رسمی آدی «تورک میللتی» یئرینه، «آذربایجان میللتی» و دیلیمیزین رسمی آدی «تورکجه/تورک دیلی» یئرینه، «آذربایجانجا/آذربایجان دیلی» اولاراق قبول ائدیلمیشدیر. بونو هر زامان قوزئی آذربایجان آیدینلارینا خاطیرلاتمالی و هئچ بیر زامان بو قوندارما ترکیبلری منیمسهمهمهلیییک. آذربایجان یئر آدی اولا بیلر، آمما میللت آدی، دیل آدی اولا بیلمز. دیلیمیزین آدی تورکجهدیر. ایرانجا، مراکئشجه، افغانیستانجا، پاکیستانجا نه قدر گولونجدورسه، آذربایجانجا دا بیر او قدر گولونجدور.
بو قونودا داها اطرافلی بیلگی اوچون باخین: شاعیرلریمیزده تورک، تورکی و تورکجه/شاعیرلریمیز بیزی و دیلیمیزی نئجه آدلاندیریرلار؟ – محمدرضا هیأت
۱ دیدگاه »
RSS feed for comments on this post. TrackBack URI
پاسخی بگذارید
وبنوشت روی وردپرس.کام.
Entries و دیدگاهها feeds.
azb_Arab azb_Arab azb_Arab azb_Arab azb_Arab azb_Arab azb_Arab prs_Arab eng_Latn pes_Arab pes_Arab pes_Arab